III.

Špecifikácie časti I registračného osvedčenia vo formáte čipovej karty (alternatíva vzoru papierového formátu popísaného v kapitole II) III.1. Formát karty a dáta čitateľné voľným okom Pretože ide o mikroprocesorovú kartu, čipová karta sa vyhotoví v súlade s normami uvedenými v kapitole III.5. Údaje uložené na karte by mali byť čitateľné normálnymi snímacími zariadeniami (ako pre tachografové karty). Na prednej a zadnej strane karty by mali byť vytlačené aspoň údaje špecifikované v kapitolách II.4 a II.5; tieto údaje musia byť čitateľné voľným okom (minimálna výška písma: 6 bodov) a vytlačené takto (príklady možného usporiadania sú uvedené na obrázku 1 na konci tohto oddielu). A. Základný vytlačený text Základné údaje musia obsahovať toto: Predná strana a) Vpravo od čipu: v jazyku(-och) členského štátu vystavujúceho registračné osvedčenie — slová „Európske spoločenstvo“, — názov členského štátu vystavujúceho registračné osvedčenie, — slová „Časť I Registračného osvedčenia“, alebo ak sa osvedčenie skladá len z jednej časti, slová „Registračné osvedčenie“ vytlačené tučným písmom, — iné (napr. predchádzajúce národné) označenie ekvivalentného dokumentu (nepovinné), — názov príslušného orgánu (alternatívne aj vo forme personifikovaného vytlačeného textu, pozri písmeno B), — jednoznačné poradové číslo dokumentu používané v členskom štáte (alternatívne aj vo forme personifikovaného vytlačeného textu, pozri písmeno B); b) nad čipom: rozlišovací znak členského štátu vystavujúceho registračné osvedčenie, biely v modrom pravouholníku so žltými hviezdičkami okolo znaku: B Belgicko ▼M2 BG Bulharsko ▼M1 DK Dánsko D Nemecko GR Grécko E Španielsko F Francúzsko ▼M3 HR Chorvátsko ▼M1 IRL Írsko I Taliansko L Luxembursko NL Holandsko A Rakúsko P Portugalsko ▼M2 RO Rumunsko ▼M1 FIN Fínsko S Švédsko UK Spojené Kráľovstvo c) Členské štáty môžu pri dolnom okraji malými písmenami a v ich národnom(-ých) jazyku(-och) doplniť poznámku: „Tento dokument sa predloží na požiadanie každej oprávnenej osobe.“ d) Základná farba karty je zelená (Pantone 362); alternatívne je možný prechod zo zelenej na bielu farbu. e) Symbol reprezentujúci koleso (pozri navrhované usporiadanie na obrázku 1) sa vytlačí v oblasti tlačeného textu pri dolnom ľavom rohu prednej strany karty. Inak platia ustanovenia kapitoly III.13. B. Personifikujúci vytlačený text Personifikujúci vytlačený text obsahuje tieto informácie: Predná strana a) názov príslušného orgánu - pozri aj písmeno Aa); b) názov orgánu vystavujúceho registračné osvedčenie (nepovinné); c) jednoznačné poradové číslo dokumentu používané v členskom štáte - pozri aj písmeno Aa); d) nasledovné údaje z kapitoly II.5; v súlade s kapitolou II.7 sa predchádzajúce harmonizované kódy spoločenstva môžu doplniť o jednotlivé národné kódy:



Kód Odkaz (A) registračné číslo (úradné číslo povolenia) (B) dátum prvej registrácie vozidla (I) dátum registrácie, na ktorú sa toto osvedčenie vzťahuje osobné údaje (C.1) držiteľ registračného osvedčenia (C.1.1) priezvisko alebo obchodné meno (C.1.2) iné meno(-á) alebo (prípadne) iniciály (C.1.3) adresa v členskom štáte registrácie v čase vystavenia dokumentu. (C.4) Ak vo vytlačenom texte registračného osvedčenia definovanom v písmenách A a B nie sú obsiahnuté údaje špecifikované v kapitole II.6 kóde C.2, registračné osvedčenie musí obsahovať odkaz na skutočnosť, že držiteľ registračného osvedčenia: a) je majiteľom vozidla; b) nie je majiteľom vozidla; c) nie je v registračnom osvedčení uvedený ako majiteľ vozidla; Zadná strana Na zadnej strane musia byť aspoň zvyšné údaje špecifikované v kapitole II.5; v súlade s kapitolou II.7 sa predchádzajúce harmonizované kódy spoločenstva môžu doplniť o jednotlivé národné kódy:



Kód Odkaz Údaje o vozidle (so zohľadnením poznámok v kapitole II.5) (D.1) značka (D.2) typ (prípadne variant/verzia) (D.3) obchodné označenie(-a) (E) identifikačné číslo vozidla (F.1) maximálna technicky prípustná hmotnosť naloženého vozidla, okrem motocyklov (kg) (G) hmotnosť vozidla v prevádzke s karosériou a so spojovacím zariadením v prípade ťažného vozidla kategórie inej než M1 (kg) (H) obdobie platnosti, ak je nie je neobmedzené (K) číslo typového schválenia (ak je k dispozícii) (P.1) zdvihový objem (v cm3) (P.2) menovitý výkon (v kW) (P.3) druh paliva alebo zdroj energie (Q) pomer výkon/hmotnosť (v kW/kg), (len u motocyklov) (S.1) počet miest na sedenie, vrátane miesta vodiča (S.2) počet miest na státie (pokiaľ je to potrebné). Nepovinne sa môžu na zadnú stranu karty uviesť doplňujúce údaje z II.6 (s harmonizovanými kódmi) a z II.7. C. Fyzické bezpečnostné znaky čipovej karty Fyzická bezpečnosť dokumentov je ohrozená: — zhotovením falošných kariet: vytvorením nového objektu, ktorý vykazuje veľkú podobnosť s dokumentom buď tak, že je zhotovený ako nový, alebo je kópiou pôvodného dokumentu; — podstatnou zmenou: zmenou vlastností pôvodného dokumentu, napr. zmenou niektorých údajov vytlačených na dokumente. Materiál použitý pre časť I registračného osvedčenia musí byť vyrobený tak, aby bol zabezpečený proti falšovaniu použitím minimálne troch z týchto techník: — mikrotlač, — gilošovaná tlač*, — dúhovo sfarbená tlač, — laserové gravírovanie, — ultrafialový florescenčný atrament, — atramenty meniace farbu* - podľa uhlu pohľadu, — atramenty meniace farbu* - podľa teploty, — špeciálny hologram*, — variabilné laserové obrázky, — optické variabilné obrázky. Členské štáty majú voľnosť pri zavedení doplňujúcich bezpečnostných znakov. Ako základ sa uprednostňujú techniky označené hviezdičkou, pretože umožňujú orgánom činným v trestnom konaní kontrolovať platnosť bez osobitných špeciálnych prostriedkov. Obrázok 1: Príklad možného usporiadania povinných údajov (viac nepovinných a doplňujúcich údajov sa môže uviesť na zadnej strane karty) III.2 Uloženie údajov a ochrana Po zosúladených spoločných kódoch (prípadne v spojení s jednotlivými kódmi členských štátov podľa kapitoly II.7) sa môžu dodatočne na povrch karty, na ktorej sú čitateľné informácie podľa kapitoly III.1, uložiť tieto údaje: (A) Údaje podľa kapitoly II.4 a II.5 Na karte musia byť povinne uložené všetky údaje špecifikované v kapitole II.4 a II.5. (B) Iné údaje podľa kapitoly II.6 Okrem toho členské štáty môžu v nevyhnutnom rozsahu uložiť na karte viac údajov, než sa predpokladá v kapitole II.6. (C) Iné údaje podľa kapitoly II.7 Nepovinne môžu by na karte uložené doplňujúce informácie. Údaje uvedené pod písmenami A a B sa uložia v dvoch zodpovedajúcich súboroch s transparentnou štruktúrou (pozri ISO/IEC 7816-4). Členské štáty môžu špecifikovať ukladanie údajov uvedených pod písmenom C tak, aby zodpovedalo ich požiadavkám. Pre tieto súbory nie sú žiadne obmedzenia z hľadiska ich čítania. Zápisový prístup k týmto súborom je obmedzený na príslušné národné orgány (a ich splnomocnené agentúry) v členskom štáte, ktorý čipovú kartu vystavuje. Zápisový prístup je povolený len po asymetrickej hodnovernosti s výmenou relačného kľúča na ochranu relácie medzi registračnou kartou vozidla a bezpečnostným modulom (napr. karta bezpečnostného modulu) príslušných národných orgánov (alebo ich splnomocnených agentúr). Preto sa pred procesom zhodnovernenia vymenia osvedčenia overujúce kartu podľa ISO/IEC 7816-8. Osvedčenia overujúce kartu obsahujú zodpovedajúce verejné kľúče, ktoré sa musia vyvolať a použiť v nasledovnom procese zhodnovernenia. Tieto osvedčenia podpisujú príslušné národné orgány a obsahujú predmet zhodnovernenia (oprávnenie držiteľa osvedčenia) podľa ISO/IEC 7816-9, aby sa mohol na kartu uložiť zakódovaný druh prístupového oprávnenia. Toto druhovo špecifické prístupové oprávnenie sa vzťahuje k príslušnému národnému orgánu (napr. na aktualizáciu dátového poľa). Zodpovedajúce verejné kľúče príslušného národného orgánu sú na karte uložené ako trust anchor (základný verejný kľúč). Za špecifikáciu súborov a príkazov potrebných pre proces zhodnovernenia a proces zapisovania sú zodpovedné členské štáty. Stupeň zabezpečenia sa musí schváliť na základe spoločných kritérií hodnotenia podľa EAL4+. Rozšírenia sú nasledovné: 1. AVA_MSU.3 Analýzy a testy pre nestále stavy; 2. AVA_VLA.4 Highly resistant (Vysoká odolnosť). (D) Overovacie údaje zhodnovernenia registračných dát Vystavujúci orgán vypočíta svoj elektronický podpis pre všetky dáta súboru obsahujúceho údaje uvedené pod písmenami A alebo B a uloží ich v zodpovedajúcom súbore. Tieto podpisy umožňujú overiť hodnovernosť uložených údajov. Na karty sa uložia tieto údaje: — elektronický podpis registračných dát podľa písmena A, — elektronický podpis registračných dát podľa písmena B. Na overenie týchto elektronických dát na karte uložia: — osvedčenia vystavujúceho orgánu, ktorý vypočítal podpisy k dátam uvedeným pod písmenami A a B. Elektronické podpisy a osvedčenia musia byť čitateľné bez obmedzenia. Prístup k zapisovaniu do elektronických podpisov a osvedčení je obmedzený na príslušné národné orgány. III.3. Rozhrania Pre rozhrania by sa mali používať vonkajšie kontakty. Kombinácia vonkajších kontaktov s transpondérmi je nepovinná. III.4. Kapacita pamäte karty Karta musí mať dostatočnú kapacitu na uloženie údajov uvedených v kapitole III.2. III.5. Normy Čipové karty a použité čítacie zariadenia musia zodpovedať týmto normám: — ISO 7810 : Normy pre identifikačné karty (plastické karty): Fyzikálne vlastnosti — ISO 7816-1 a -2 : Fyzikálne vlastnosti čipových kariet, rozmery a umiestnenie kontaktov — ISO 7816-3 : Elektrické vlastnosti kontaktov, protokoly procesu — ISO 7816-4 : Obsahy komunikácií, štruktúra dát čipovej karty, bezpečnostná architektúra, prístupové mechanizmy — ISO 7816-5 : Štruktúra identifikátorov aplikácií, voľba a vykonávanie identifikátorov aplikácií, registračný postup identifikátorov aplikácií (systém číslovania) — ISO 7816-6 : Medziodborové dátové prvky pre rozhranie — ISO 7816-8 : Karty s integrovanými obvodmi a s kontaktmi - Medziodborové príkazy vzťahujúce sa k bezpečnosti — ISO 7816-9 : Karty s integrovanými obvodmi a s kontaktmi - Dodatočné medziodborové príkazy III.6. Technické charakteristiky protokolov procesu Formátom je ID-1 (normálna veľkosť, pozri ISO/IEC 7810). Karta podporuje protokol procesu T = 1 v súlade s ISO/IEC 7816-3. Dodatočne môžu byť podporované iné protokoly procesu napr. T = 0, USB alebo bezkontaktové protokoly. Na prenos bitu sa uplatňuje „direct convention“ (pozri ISO/IEC 7816-3). (A) Napájacie napätie, programovacie napätie Karta pracuje s Vcc = 3V (+/0,3 V) alebo s Vcc = 5 V (+/0,5 V). Karta nevyžaduje programovacie napätie pri kontakte C6. (B) Odpoveď na resetovanie Byte pre veľkosť informačného poľa karty v ATR sa prezentuje v znaku TA3. Táto hodnota je minimálne „80h“ (= 128 bytov). (C) Voľba parametra protokolu Podpora voľby parametra protokolu (PPS) podľa ISO/IEC 7816-3 je povinná. Používa sa pre voľbu T = 1, ak je dodatočne na karte k dispozícii T = 0 a na dohodnutie parametrov Fi/Di na dosiahnutie vyšších prenosových rýchlostí. (D) Protokol procesu T = 1 Podpora zreťazenia je povinná. Povolené sú tieto zjednodušenia: — NAD Byte: nepoužitý (NAD by sa mala nastaviť na „00“), — S-Block ABORT: nepoužitý, — S-Block VPP chyba stavu: nepoužitý. Veľkosť informačného poľa zariadenia (IFSD) IFD ukáže ihneď po ATR; t. j. IFD prenesie S-blok IFS požiadavku po ATR a karta vyšle späť S-blok IFS. Odporúčaná hodnota pre IFSD je 254 bytov. III.7. Rozsah teplôt Registračné osvedčenie vo formáte čipovej karty musí správne fungovať za všetkých klimatických podmienok, ktoré zvyčajne prevládajú na územiach spoločenstva a aspoň v teplotnom rozsahu špecifikovanom v ISO 7810. Karty musia správne fungovať v rozsahu vlhkosti od 10 % do 90 %. III.8. Fyzická životnosť Ak sa karta používa v súlade s environmentálnymi a elektrickými špecifikáciami, musí riadne fungovať počas obdobia desiatich rokov. Materiál karty sa musí zvoliť tak, aby bola táto životnosť zabezpečená. III.9. Elektrické charakteristiky Počas prevádzky musia karty zodpovedať smernici Komisie 95/54/ES z 31. októbra 1995 ( 13 ), vzťahujúcej sa k elektromagnetickej kompatibilite a musia byť chránené pred elektrostatickým výbojom. III.10. Štruktúra súboru V tabuľke 1 sú povinné základné súbory (EF) aplikácie DF (pozri ISO/IEC 7816-4) DF.Registration. Všetky tieto súbory majú transparentnú štruktúru. Prístupové požiadavky sú popísané v kapitole III.2. Veľkosti súborov špecifikujú členské štáty podľa svojich požiadaviek.



Tabuľka 1 Názov súboru Identifikátor súboru Popis EF.Registration_A „D001“ Registračné údaje podľa kapitol II.4 a II.5 EF.Signature_A „E001“ Elektronický podpis pre úplný dátový obsah EF.Registration_A EF.C.IA_A.DS „C001“ X.509v3 osvedčenie vystavujúceho orgánu, ktorý vypočítal podpisy pre EF.Signature_A EF.Registration_B „D011“ Registračné údaje podľa kapitol II.6 EF.Signature_B „E011“ Elektronický podpis pre úplný dátový obsah EF.Registration_B EF.C.IA_B.DS „C011“ X.509v3 osvedčenie vystavujúceho orgánu, ktorý vypočítal podpisy pre EF.Signature_B III.11. Štruktúra dát Uložené osvedčenia sú vo formáte X.509v3 podľa ISO/IEC 9594-8. Elektronické podpisy sú uložené transparentne. Registračné údaje sú uložené ako BER-TLV dátové objekty (pozri ISO/IEC 7816-4) v zodpovedajúcich základných súboroch. Hodnotové polia sú kódované ako ASCII-znak podľa ISO/IEC 8824-1, hodnoty „C0“-„FF“ sú definované normou ISO/IEC 8859-1 (množina znakov Latin1), ISO/IEC 8859-7 (množina znakov gréckej abecedy) alebo ISO/IEC 8859-5 (množina znakov Cyrilika). Formát dát je RRRRMMDD. V tabuľke 2 sú identifikačné znaky (tagy) dátových objektov zodpovedajúce registračným dátam kapitol II.4 a II.5 spolu s doplňujúcimi údajmi kapitoly III.1. Pokiaľ nie je stanovené inak, dátové objekty uvedené v tabuľke 2 sú povinné. Nepovinné dátové objekty sa môžu vynechať. Stĺpec „Tag“ udáva úroveň vkladania do seba.



Tabuľka 2 Tag Popis „78“ Orgán prideľujúci kompatibilný tag, vložený objekt „4F“ (pozri ISO/IEC 7816-4 a ISO/IEC 7816-6) „4F“ Identifikátor aplikácie (pozri ISO/IEC 7816-4) „71“ Medziodborová šablóna (pozri ISO/IEC 7816-4 a ISO/IEC 7816-6) zodpovedajúca povinným údajom registračného osvedčenia časť 1, vložené všetky nasledovné objekty „80“ Verzia definície tagu „9F33“ Názov členského štátu vystavujúceho registračné osvedčenie časť 1 „9F34“ Iné (napr. predchádzajúce národné) označenie ekvivalentného dokumentu (nepovinné) „9F35“ Názov príslušného orgánu „9F36“ Názov orgánu vystavujúceho registračné osvedčenie (nepovinné) „9F37“ Použitá množina znakov: „00“: ISO/IEC 8859-1 (množina znakov Latin1) „01“: ISO/IEC 8859-5 (množina znakov Cyrilika) „02“: ISO/IEC 8859-7 (množina znakov gréckej abecedy) „9F38“ Jednoznačné poradové číslo dokumentu používané v členskom štáte „81“ Registračné číslo „82“ Dátum prvej registrácie „A1“ Osobné údaje, vložené objekty „A2“ a „86“ „A2“ Držiteľ registračného osvedčenia, vložené objekty „83“, „84“ a „85“ „83“ Priezvisko alebo obchodné meno „84“ Iné mená alebo iniciály (nepovinné) „85“ Adresa v členskom štáte „86“ „00“: je majiteľ vozidla „01“: nie je majiteľ vozidla „02“: nav identificēts kā transportlīdzekļa īpašnieks „A3“ Vozidlo, vložené objekty „87“, „88“ a „89“ „87“ Značka vozidla „88“ Typ vozidla „89“ Obchodné označenie vozidla „8A“ Identifikačné číslo vozidla „A4“ Hmotnosť, vložené „8B“ „8B“ Maximálna technicky prípustná hmotnosť naloženého vozidla „8C“ Hmotnosť vozidla v prevádzke s karosériou „8D“ Obdobie platnosti „8E“ Dátum registrácie, na ktorú sa osvedčenie vzťahuje „8F“ Typové schvaľovacie číslo „A5“ Motor, vložené objekty „90“, „91“ a „92“ „90“ Zdvihový objem motora „91“ Maximálny čistý výkon motora „92“ Motor: druh paliva „93“ Pomer výkon/hmotnosť „A6“ Miesta na sedenie, vložené objekty „94“ a „95“ „94“ Počet miest na sedenie „95“ Počet miest na státie V tabuľke 3 sú identifikačné znaky (tagy) dátových objektov zodpovedajúce registračným dátam kapitoly II.6. Dátové objekty uvedené v tabuľke 3 sú nepovinné.



Tabuľka 3 Tag Popis „78“ Orgán prideľujúci kompatibilný tag, vložený objekt „4F“ (pozri ISO/IEC 7816-4 a ISO/IEC 7816-6) „4F“ Identifikátor aplikácie (pozri ISO/IEC 7816-4) „72“ Medziodborová šablóna (pozri ISO/IEC 7816-4 a ISO/IEC 7816-6) zodpovedajúca nepovinným údajom registračného osvedčenia časť 1, kapitola II.6, vložené všetky nasledovné objekty „80“ Verzia definície tagu „A1“ Osobné údaje, vložené objekty „A7“, „A8“ a „A9“ „A7“ Vlastník vozidla, vložené objekty „83“, „84“ a „85“ … „A8“ Druhý vlastník vozidla, vložené objekty „83“, „84“ a „85“ … „A9“ Osoba, ktorá môže používať vozidlo na základe iného práva než je vlastnícke právo, vložené objekty „83“, „84“ a „85“ … „A4“ Hmotnosť, vložené „96“ a „97“ „96“ Maximálna technicky prípustná hmotnosť naloženého vozidla v prevádzke „97“ Maximálna technicky prípustná hmotnosť celého vozidla v prevádzke „98“ Kategória vozidla „99“ Počet náprav „9A“ Rázvor „AD“ Rozloženie maximálnej technicky prípustnej naloženej hmotnosti na nápravy, vložené objekty „9F1F“, „9F20“, „9F21“, „9F22“ a „9F23“ „9F1F“ Náprava 1 „9F20“ Náprava 2 „9F21“ Náprava 3 „9F22“ Náprava 4 „9F23“ Náprava 5 „AE“ Maximálna technicky prípustná prípojná hmotnosť prípojného vozidla, vložené objekty „9B“ a „9C“ „9B“ Brzdená „9C“ Nebrzdená „A5“ Motor, vložené objekty „9D“ a „9E“ „9D“ Menovité otáčky „9E“ Identifikačné číslo motora „9F24“ Farba vozidla „9F25“ Maximálna rýchlosť „AF“ Hladina hluku, vložené objekty „DF26“, „DF27“ a „DF28“ „9F26“ Stojace vozidlo „9F27“ Otáčky motora „9F28“ Za jazdy „B0“ Výfukové emisie, vložené objekty „9F29“, „9F2A“, „9F2B“, „9F2C“, „9F2D“, „9F2E“, „9F2F“, „9F30“ a „9F31“ „9F29“ CO „9F2A“ HC „9F2B“ NOx „9F2C“ HC + NOx „9F2D“ Častice z dieselových motorov „9F2E“ Korekčný absorpčný koeficient pre dieselové motory „9F2F“ CO2 „9F30“ Kombinovaná spotreba paliva „9F31“ Údaj o environmentálnej kategórii ES typového schválenia „9F32“ Objem palivových nádrží Štruktúru a formát dát podľa kapitoly II.7 špecifikujú členské štáty. III.12. Čítanie registračných dát A. Voľba aplikácie Aplikácia „Registrácia vozidla“ sa môže zvoliť pomocou SELECT DF (podľa mena, pozri ISO/IEC 7816-4) so svojim identifikátorom aplikácie (AID). Hodnota AID sa vyžiada z laboratória vybraného Európskou komisiou. B. Čítanie dát zo súborov Súbory zodpovedajúce kapitole II, písmenám A, B a D sa zvolia pomocou SELECT (pozri ISO/IEC 7816-4) s príkazovými parametrami P1 nastavenými na „02“, P2 nastavenými na „04“ a príkazovým dátovým poľom obsahujúcim identifikátor súboru (pozri kapitolu X, tabuľka 1). Späť odoslaná šablóna FCP obsahuje veľkosť súboru, ktorá môže byť užitočná na čítanie týchto súborov. Tieto súbory sú čitateľné s READ BINARY (pozri ISO/IEC 7816-4), pričom chýba príkazové dátové pole a Le je nastavená na dĺžku očakávaných dát, s použitím krátkej Le. C. Overenie hodnovernosti dát Na overenie hodnovernosti uložených registračných dát sa môže overiť zodpovedajúci elektronický podpis. To znamená, že okrem registračných dát sa môže z karty čítať aj zodpovedajúci elektronický podpis. Verejný kľúč na overenie podpisu sa môže vyvolať prečítaním zodpovedajúceho osvedčenia vystavujúceho orgánu z registračnej karty. Osvedčenia obsahujú verejný kľúč a totožnosť príslušného orgánu. Overenie podpisu sa môže vykonať iným systémom než je registračná karta. Členské štáty majú voľnosť pri vyvolaní verejných kľúčov a osvedčení na overenie osvedčenia vystavujúceho orgánu. III.13. Osobitné ustanovenia Bez ohľadu na iné ustanovenia môžu členské štáty po oznámení Európskej komisii doplniť farby, značky alebo symboly. Okrem toho pre určité dáta kapitoly III.2 písmeno C, môžu členské štáty povoliť formát XML a prístup cez TCP/IP. So súhlasom Európskej komisie môžu členské štáty na registračnej karte vozidla doplniť iné aplikácie, pre ktoré ešte na úrovni EÚ neexistujú žiadne harmonizované pravidlá alebo dokumenty (napr. osvedčenia o spôsobilosti k jazde), aby sa realizovali dodatočné služby vzťahujúce sa k vozidlu.